Gyula Gömbös

Gyula Gömbös (Murga, 1886ko abenduaren 26a – Munich, 1936ko urriaren 6a) hungariar militar eta politikaria izan ze. Hungariako lehen ministroa izan zen 1932tik hil zen arte.

Gömbös erlijio luterotarreko nobleziako familia batean jaio zen. Armada austro-hungariarrean sartu zen eta kapitaina izan zen Lehen Mundu Gerran. Hungariaren independentziaren aldeko eta Habsburgotarren kritiko bihurtu zen.

Gerra ostean, Gömbös Béla Kunen komunismoaren aurka agertu zen eta Hungariako Defentsa Nazionalerako Erakundea izeneko talde paramilitar bat sortu zuen. Miklós Horthyren aliatua ere izan zen, eta haren armada osatzen lagundu zion; horregatik, Defentsa ministro izendatu zuten. 1919ko abuztuan Hungariako gobernu komunista kanporatu ondoren, Gömbösek komunisten purga zuzendu zuen eta juduen aurka ere jardun zuen.

1932an Horthyk Gömbös izendatu zuen lehen ministro. Honek, boterera iristean, alde batera utzi zuen bere jarrera antijudua. Nazioarteko politikan ere oso aktiboa izan zen, eta Trianongo Ituna berrikustea bilatu zuen, eta Austriarekin eta Mussoliniren Italiarekin aliatu zen.

Gömbösek ere Hitlerren Alemaniaren alde egin zuen, baina gogo gutxiagorekin. Hitler bisitatu zuen lehen agintari atzerritarra izan zen. Baina honek ez zuen gogoko Gömbösko juduen aldeko politika.

Gömbös minbiziak jota hil zen lehen ministro karguan.

Kategoria:Hungariako noblezia
Kategoria:Hungariako luterotarrak
Kategoria:Hungariako militarrak
Kategoria:Lehen Mundu Gerrako militarrak
Kategoria:Hungariako antikomunistak
Kategoria:Hungariako lehen ministroak
Kategoria:Munichen hildakoak
Kategoria:Hungariako faxistak